ITEL ร่วมงาน Opportunity Day
ITEL ร่วมงาน Opportunity Day ประจำไตรมาส 4/61 ณ ห้องประชุม 603 อาคารตลาดหลักทรัพย์แห่งประเทศไทย ถ.รัชดาภิเษก เมื่อเร็วๆนี้
14 มี.ค. 2562

 นายณัฐนัย อนันตรัมพร กรรมการผู้จัดการ บริษัท อินเตอร์ลิ้งค์ เทเลคอม จำกัด (มหาชน) หรือ ITEL ให้ข้อมูลในงานบริษัทจดทะเบียนพบผู้ลงทุน (Opportunity Day) ประจำไตรมาสที่ 4/61 โชว์ศักยภาพความแข็งแกร่งและการเติบโตทางธุรกิจ โดยปี 2561 รายได้รวมทะลุเป้าหมายอยู่ที่ 1,611.36 ลบ. มีกำไรสุทธิ 133.00 ลบ. โต 29.89% เป็นผลจากทุกกลุ่มธุรกิจขยายตัวอย่างมีนัยสำคัญ ทั้งให้บริการโครงข่าย ติดตั้งโครงข่าย และให้บริการดาต้า เซ็นเตอร์ บอร์ดไฟเขียวจ่ายปันผลปี 61 ที่ 0.057 บาท
พร้อมวางเป้าหมายปี 62 รายได้แตะ 2,000 ลบ. เติบโต 30-40% จากปี 2561 เชื่อเห็นรายได้ กำไรนิวไฮ หลังตุนงานในมือนิวไฮกว่า 6,000 ลบ. มองปีหน้าเทรนด์การลงทุนเกี่ยวกับการสื่อสารในยุคดิจิทัลยังมาแรง โดยงานดังกล่าวจัดขึ้น ณ ห้องประชุม 603 อาคารตลาดหลักทรัพย์แห่งประเทศไทย ถ.รัชดาภิเษก เมื่อเร็วๆนี้